Jabatan Perdana Menteri Aras 5, Blok D, Kompleks Islam Putrajaya No. 3, Jalan Tun Abdul Razak, Presint 3 62100 Putrajaya, Malaysia. Tel. No. : 03-8870 9000 Fax No. : 03-8870 9101 / 03-8870 9102 Email : ukk[at]muftiwp[dot]gov[dot]my
MUKADIMAH Definisi Harta Haram Harta haram adalah merujuk kepada harta yang diperoleh dengan cara yang tidak diiktiraf oleh syarak seperti rompakan, rampasan, hasil jualan barang curi, rasuah, perjudian, loteri, transaksi riba dan seumpamanya. Harta haram tidak boleh digunakan untuk manfaat ataupun kepentingan diri sendiri dan ia sememangnya wajib dibersihkan dan dilupuskan dengan cara memulangkannya semula kepada pemilik harta tersebut sekiranya diketahui. Namun, sekiranya tidak diketahui pemilik asal harta itu, maka ia perlulah disalurkan untuk kepentingan orang awam atau diberikan kepada fakir miskin Imam al-Nawawi menukilkan kalam Imam al- Ghazali, kata beliau: َْنِمَ ه َْنِإَف ََناَك ََةَءاََبَْلاَو ََداَرَأَو َ تلا ََةَبْو َ هَل َ لاَم َ هَعَم َ ماَرَح َِهِليِكَو َْيَلإَِه َِإَفَْن اًتِ يَم ََناَك ََلإ َْوَأ ََبَجَو َ يَّع م َ ه فْرَص َ كِلاَمِل َْنِم ََسِئَيَو َِهِثِراَو َْنِإَو َ ه فِرْعَ ي ََل ََكََنا َ ه عْ فَد ََلإ َِلْس مْلا َِحِلاَصَم َِة ماَعْلا يِغَبْ نَ يَ ف ََيِّم َ ِف َِرْصَي َ هَف َْنَأ ََكِلَذ َِحِلاَصَمَو َِد ِجاَسَمْلاَو َِط بُّرلاَو ََة كَم َِقيِرَط َِوَْنََو َ يِقَف َِهيِف ََنو مِلْس مْلا َِهِب َ لِإَو َ ق دَصَتَ يَ ف َْوَأ ىَلَع ََناَك اَذإ َ كِلاَم ََبَجَو َِهِتَفِرْعَم َِرِطاَنَقْلاَك ا ِمِ َ كَِتَْشَي ََءاَرَق ف
Maksudnya: "Sekiranya dia mempunyai harta haram dan dia ingin berlepas diri daripadanya, maka jika wujud pemilik asal bagi harta tersebut wajib ke atasnya untuk memulangkan harta itu kepada pemiliknya yang asal atau kepada wakilnya, atau sekiranya pemilik tersebut telah mati, maka wajib untuk menyerahkannya kepada para warisnya. Jika tidak diketahui siapa pemilik asal harta tersebut, maka hendaklah dia menginfakkannya untuk kepentingan umum orang muslim seperti jambatan, benteng pertahanan, masjid dan kepentingan jalan raya dan sebagainya, ataupun jika tidak hendaklah disedekahkannya kepada fakir dan miskin." Hukum Memberi Harta Haram Kepada Ahli Keluarga Hukum memberi harta haram kepada ahli keluarga adalah haram dan berdosa. Namun sekiranya pemberian tersebut atas sebab kefakiran atau tidak mampu mencari harta halal, maka ia harus atas sebab darurat dan menjaga nyawa.
Begitu juga, Imam al-Ghazali ada menyebut sekiranya dia dan ahli keluarganya dalam kalangan mereka yang fakir, maka dia boleh bersedekah untuk dirinya dan ahli keluarganya dengan harta tersebut, namun dengan syarat sekadar keperluan sahaja. Beliau berkata: َِيِقَفْلا َِهِلاَي َِعَو َ دو َ جْوَم َْنِمَ ه ََرْدَق َْلَب َ نو كَي اَذإ ََناَك َْمِهيِف َْلَب َِهِتَجاَح َ نو ىَلَع اًماَرَح ََقَِهِب َِه ِسْفَ ن ىَلَع َ فْصَوْلاَف ََءاَرَق . َ ف ََذ خَْيَ َْنَأ ََو ه َ هَلَو ََلَ كَي َ دَصَتَ ي او ناَك َِهْيَلَع َِيِقَفْلا ََلإ َ هَعَ فَد اًبِ يَط َْنَأ َ هَلَو َ نَِلِ َ هَلاَيِع اَذإ َ ق دَصَت ي َْنَم ََلْوَأ َ يِقَف اًضْيَأ اَذِإَو ًَل َلََح اًيِقَف َْم ه َ ه نَِلِ Maksudnya: "Jika sekiranya ia diberikan kepada orang fakir, maka wang tersebut tidak menjadi haram bagi orang fakir tersebut, bahkan menjadi harta yang halal lagi baik (halalan toyyiba). Dan dia boleh untuk menyedekahkan wang tersebut kepada dirinya sendiri dan keluarganya jika sekiranya termasuk dalam kategori fakir. Hal ini kerana jika keluarganya termasuk dalam kategori fakir maka sifat tersebut ada pada mereka, bahkan mereka lebih utama untuk disedekahkan, dan orang tersebut juga boleh mengambil pada kadar keperluannya, kerana dia juga seorang fakir."
Dalam masa yang sama, ibu bapa hendaklah bertaubat daripada penglibatan diri dengan harta haram itu dan tidak akan mengulanginya, sebaliknya wajib berusaha mencari dan memberi nafkah untuk ahli keluarga dengan sumber yang halal. Sabda Nabi SAW: ، ِ يَّب ، ِ يَّب َ ماَرَلحاَو ََنِم َِهْيَلَع ، ِْثِْلإا َِهيِف ََنِم َُّك شَي ِحِ َِ للّا َْنَم ىَ َِبَتْش م ، ةَه َ رو م أ اَم هَ نْ يَ ب ََو اَمِل ، َكَرْ تَأ ََناَبَ تْسا ََناَك ََعِقاَو ي ، ِْثِْلإا َْنَأ ََكَشْو ََأ ىَمِلحا َ ك ِشو ي َْعَتْرَ ي ََلْوَح َْنَمَف ََكَرَ ت ََوَِنَم ََأََتَْجا اَم ،َناَبَ ت َْسا َ هَعِقاَو ي َْنَأ َ لَلََلحا ََهِ ب ش اَم اَم ىَلَع يِصاَع لماَو َ Maksudnya: "Perkara halal itu jelas dan perkara haram itu jelas. Di antara keduanya terdapat perkara-perkara syubhat (samar-samar). Sesiapa yang meninggalkan perkara-perkara yang diragukan (yang tidak jelas) tentang dosanya, dia pasti akan lebih meninggalkan perkara-perkara yang telah jelas (dosanya). Sesiapa yang mudah melakukan sesuatu yang masih diragukan tentang dsoanya, dia akan lebih mudah terjerumus ke dalam perkara yang telah jelas (dosanya). Segala maksiat adalah kawasan larangan Allah SWT. Barangsiapa yang bermain- main atau berada dekat dengan kawasan larangan Allah itu, dikhuatiri dia akan terjatuh ke dalam kawasan larangan tersebut." (Riwayat al-Bukhari)
KESIMPULAN Hukum memberi harta haram kepada ahli keluarga adalah haram. Namun sekiranya mereka dalam kategori orang fakir, maka ia boleh digunakan untuk dirinya dan ahli keluarganya sekadar yang mereka perlukan sahaja. Jika mengetahui pemilik asal bagi harta tersebut, maka ia wajib diserahkan kepada pemiliknya dan tidak boleh disedekahkan kepada fakir miskin termasuklah ahli keluarga. Namun, umat Islam hendaklah menghindari diri daripada setiap perkara haram dan syubhat serta memastikan setiap perkara yang dilakukan perlu berlandaskan kepada syariat Islam Pejabat Mufti Wilayah Persekutuan t.me/pmwprasmi @pejabatmuftiwp